PMIndiaData/PMIndiaSum huggingface dataset:
راجیہ سبھا میں صدر کے خطبے سے متعلق شکریہ کی تحریک پر وزیراعظم کا جواب

نئی دہلی،26؍جون،وزیراعظم نریندر مودی نے آج راجیہ سبھا میں صدر کے خطبے سے متعلق شکریہ کی تحریک پر اپنا جواب دیا۔ انہوں نے ایوان بالا میں ہونے والی بحث میں شا مل ہونے کے لئے ارکان کا شکریہ ادا کیا۔ انہوں نے راجیہ سبھا کے ایم پی آنجہانی مدن لال سینی کو خراج عقیدت بھی پیش کیا۔ وزیراعظم نے کہا کہ 2019 کے لوک سبھا انتخابات کے نتائج سے ظاہر ہوتا ہے کہ بھارت کے شہری استحکام کے خواہش مند ہیں۔ انہوں نے مزید کہا کہ مستحکم حکومت منتخب کرنے کا رجحان کئی ریاستوں میں بھی نظر آرہا ہے۔ حالیہ لوک سبھا انتخابات کے دوران انتخابی عمل کی ستائش کرتے ہوئے وزیراعظم نے کہا کہ پورے عمل کا پیمانہ انتہائی وسیع ہے۔ انہوں نے کچھ لیڈروں کے اس بیا ن کو کہ ’’جمہوریت ہارگئی ہے‘‘، افسوسناک قرار دیا۔ انہوں نے ارکان سے کہا کہ وہ ووٹروں کی دانائی پر سوال کھڑے نہ کریں۔ انہوں نے مزید کہا کہ ہمیں اپنے انتخابی عمل اور جمہویت کا احترام ضروری ہے۔ وزیراعظم نے الیکٹرانک ووٹنگ مشینوں ( ای وی ایم) پر اٹھائے گئے سوالوں کی نکتہ چینی کی۔ انہوں نے کہا کہ ای وی ایم نے بوتھوں پر قبضہ کرنے اور تشدد کے واقعات کو بہت کم کردیا ہے۔ اب جو خبر آتی ہے وہ ووٹنگ میں اضافے کے بارے میں آتی ہے اور یہ جمہوریت کے لئے ایک صحت مند علامت ہے۔ انہوں نے مزید کہا کہ وی وی پیٹ نے الیکٹرانک ووٹنگ مشینوں پر اعتماد کو مستحکم کیا ہے۔ انتخابی اصلاحات پر بات کرتے ہوئے وزیراعظم نے کہا کہ بھارت میں انتخابی عمل کو مستحکم کرنے کے لئے اصلاحات بہت ضروری ہیں۔ اس سلسلے میں انہوں نے ذکر کیا کہ یہ بہت اہم ہے کہ ’’ایک ملک – ایک انتخاب‘‘ جیسی انتخابی اصلاحات کی تجویز پر تبادلہ کیا جائے اور معلومات فراہم کی جائیں۔ وزیراعظم نے کہا کہ مرکزی حکومت نے تمام عمل کو آسان بنانے کے لئے کوشش کی ہے کہ جس سے بھارت کے عوام کو فائدہ ہوگا۔ انہوں نے کہا کہ حکومت عام آدمی کو باختیار بنانے پر یقین رکھتی ہے۔ انہوں نے ملک کے شہریوں کے لئے مکان ، بجلی ، گیس کنکشن ، بیت اخلاء وغیرہ کی فراہمی کو یقینی بنانے کے لئے حکومت کے کام کو اجاگر کیا۔ جناب مودی نے ہر ایک پر زور دیا کہ وہ بھارت کو پانچ ٹریلین ڈالر والی معیشت بنانے کے لئے کام کریں۔ انہوں نے تمام سیاسی پارٹیوں سے کہا کہ وہ مثبت ذہنیت کے ساتھ کام کریں اور اس مقصد کو حاصل کرنے کے لئے اپنے مشورے اور نظریات پیش کریں۔ وزیراعظم نے کہا کہ وہ جھارکھنڈ میں ہوئے حالیہ واقعے پر بہت افسردہ ہوئے ہیں۔ انہوں نے کہا کہ قصور واروں کو ملک کے قانون کے مطابق سزا ملنی چاہئے۔ انہوں نے کہا کہ کسی ایک واقعے کے لئے پوری ریاست کو بدنام کرنا درست نہیں ہے۔ انہوں نے کہا کہ تشدد کرنے والوں کے ساتھ سختی سے نمٹا جانا چاہئے اور ایسے واقعات سے ، اس امر کے برعکس کہ وہ کس ریاست میں ہوئے ہیں، قانون کے مطابق یکساں طور پر نمٹا جانا چاہئے۔ وزیراعظم نے کہا کہ وقت کی ضرورت ہے کہ آیوشمان بھارت کو مستحکم کیا جائے۔ انہوں نے مزید کہا کہ ہم چاہتے ہیں کہ ہمارے غریب اعلیٰ معیار کا اور قابل بردا شت علاج حاصل کرسکیں۔ وزیراعظم نے کہا کہ شمال مشرقی ریاستوں کی ترقی کے ساتھ ساتھ امنگوں والے اضلاع کی ترقی پر سختی سے توجہ مرکوز کی جارہی ہے۔ امداد باہمی پر مبنی وفاقیت کے بارے میں وزیراعظم نے کہا کہ علاقائی امنگوں کے ساتھ قومی خواہش بہت اہم ہے۔ وزیراعظم نے شہریوں پر زور دیا کہ وہ ملک کو زیادہ بہتر اور مضبوط بنانے کے لئے جو کچھ کر سکتے ہیں، کریں۔ انہوں نے ہر ایک پر زور دیا کہ وہ بھارت کو نئی اونچائیوں تک لے جانے اور ایک نیا بھارت تشکیل دینے کے لئے مل کر کام کریں۔
ایکسپو 2020  دوبئی  کے انڈیا پویلین  میں وزیراعظم کا پیغام

ایکسپو 2020 دوبئی میں انڈیا پویلین کے لئے ایک پیغام میں وزیراعظم جناب نریندر مودی نے ایکسپو کو تاریخی قرار دیتے ہوئے کہا کہ ’’یہ مشرق وسطی ، افریقہ اور جنوبی ایشیا خطے میں منعقد کیا جانے والا پہلا ایکسپو ہے۔ مجھے یقین ہے کہ یہ ایکسپو متحدہ عرب امارات اور دوبئی کے ساتھ ہمارے گہرے اور تاریخی تعلقات کو مزید بہتر بنانے کے سلسلے میں بہت موثر ہوگا‘‘۔ وزیراعظم نے متحدہ عرب امارات کے صدر اور ابو ظہبی کے حکمراں عزت مآب شیخ خلیفہ بن زائد بن النہیان اور متحدہ عرب امارات کے وزیراعظم اور نائب صدر اور دوبئی کے حکمراں عزت مآب شیخ محمد بن راشد المکتوم کو مبارکباد پیش کی۔ وزیراعظم نے ابو ظہبی کے ولی عہد عزت مآب شیخ محمد بن زائد النہیان کے لئے بھی نیک خواہشات کا اظہار کیا۔انہوں نے کہا ’’ ہم نے اپنی اسٹریٹجک پاٹنرشپ میں جو کامیابی حاصل کی ہے، وہ انہیں کی کوششوں کا نتیجہ ہے۔ میں اپنے دونوں ممالک کی ترقی اور خوشحالی کے لئے کام جاری رکھنے کا خواہش مند ہوں‘‘۔ وزیراعظم نے کہا کہ ایکسپو 2020 کا خاص موضوع ہے : ذہنوں سے جڑنا، مستقبل کی تشکیل۔ وزیراعظم نے کہا ’’اس موضوع میں جو جذبہ پنہاں ہے، اس کو نیو انڈیا کی تشکیل کے لئے آگے بڑھنے کی بھارت کی کوششوں میں دیکھا جاسکتا ہے۔ یہ ایکسپو ایک صدی میں ایک بار آنے والی عالمی وبا کے خلاف نوع انسانی کے دوبارہ ابھرنے کی قوت کی ایک دلیل بھی ہے۔ بھارت کے پویلین کے موضوع ’کھلا پن، موقع اور ترقی‘کا ذکر کرتے ہوئے وزیراعظم نے کہا ’’آج بھارت دنیا کے سب سے زیادہ کھلا پن رکھنے والے ممالک میں سے ایک ہے جو کہ آموزش کے لئے کھلا ہے، ذہنی نقشہ سازی کے لئے کھلا ہے۔ اختراع کے معاملے میں کھلا ہےاور سرمایہ کاری کے لئے بھی کھلا ہے۔سرمایہ کاروں کو مدعو کرتے ہوئے وزیراعظم نے کہا ’’ بھارت زیادہ سے زیادہ ترقی کی پیش کش بھی کرتا ہے۔ پیمانے کی ترقی، خواہش کی ترقی اور نتائج کی ترقی۔ بھارت آیئے اور ہماری ترقی کی داستان کا ایک حصہ بنئے‘‘۔ بھارت کی شان کو شوکت اور گونا گونیت کا ذکر کرتے ہوئے وزیراعظم نے کہا کہ بھارت صلاحیت کاایک پاور ہاؤس ہے۔ بھارت نے ٹکنالوجی، تحقیق اور اختراع کے میدان میں بہت ترقی کی ہے۔’’ہماری اقتصادی ترقی کو وراثت صنعتوں اور اسٹارٹ اپس کے مجموعے سے تقویت ملتی ہے۔ بھارت کا پویلین ان متعدد شعبوں میں بھارت کی کامیابیوں کی جھلک پیش کرے گا‘‘۔گزشتہ سات برسوں میں حکومت ہند نے اقتصادی ترقی کو فروغ دینے کے لئے کئی اصلاحات کی ہیں۔انہوں نے کہا ’’ ہم اس رجحان کو جاری رکھنے کے لئے مزید کوششیں کرتے رہیں گے‘‘۔ ش ح۔ا گ۔ن ا۔
وزیر اعظم نریندر مودی نے وجے واڑہ میں کووڈ سینٹر میں آتشزدگی کی وجہ سے ہوئے جانی نقصان پر افسوس کا اظہار کیا

وزیر اعظم جناب نریندر مودی نے وجے واڑہ میں کووڈ سینٹر میں آگ لگنے کی وجہ سے ہوئے جانی نقصان پر افسوس کا اظہار کیا ہے۔ ایک ٹوئٹ میں وزیر اعظم نے کہا کہ انہیں وجے واڑہ میں کووڈ سینٹر میں لگی آگ سے سخت افسوس ہوا ہے۔ میری تمام ہمدردیاں ان سبھی لوگوں کے ساتھ ہیں جن کے عزیز واقارب اس آتشزدگی کی وجہ سے ہلاک ہوئے ہیں۔ میں زخمیوں کی جلد صحت یابی کے لئے دعا گو ہوں۔وزیر اعظم نے اے پی کے وزیر اعلیٰ @ysjagan کے ساتھ موجودہ صورتحال پر تبادلہ خیال کیا اور ہر ممکن مدد کا یقین دلایا۔ ……………………………………………………… م ن، ح ا، ع ر
بھارت – ویتنام ورچوول چوٹی میٹنگ   : نتائج کی فہرست

نمبر شمار دستاویزات بھارت کی طرف سے ویتنام کی طرف سے 1. امن ، خوشحالی اور عوام کے لئے بھارت – ویتنام مشترکہ مشن بھارت – ویتنام جامع کلیدی ساجھیداری کے مستقبل کے فروغ کی رہنمائی کے لئے ، قدیم ، تاریخی اور ثقافتی رشتوں کی بنیاد پر مشترکہ مفادات اور اقدار اور باہمی کلیدی اعتماد اور دونوں ملکوں کے درمیان مفاہمت پر تعمیر ۔ وزرائے اعظم کے ذریعہ منظور کردہ 2. جامع کلیدی ساجھیداری کے مزید نفاذ کے لئے 2023-2021 ء کی مدت کے لئے ایکشن پلان امن ، خوشحالی اور عوام کے لئے مشترکہ ویژن کے نفاذ کو 2023-2021 ء کے دوران دونوں فریقوں کے ذریعے ٹھوس کارروائی سے نافذ کرنے کی تجویز ۔ وزیر خارجہ ڈاکٹر ایس جے شنکر امورِ خارجہ کے وزیر اور نائب وزیر اعظم جناب پھام بھِن مِن 3. بھارت کی وزارتِ دفاع کے دفاعی پیداوار کے محکمے اور ویتنام کی قومی دفاع کی وزارت کے دفاعی صنعت کے جنرل محکمے کے درمیان دفاعی صنعت میں تعاون کے بندوبست کا نفاذ ۔ دونوں ملکوں کی دفاعی صنعتوں کے درمیان تعاون کو فروغ دینے کے لئے ایک فریم ورک فراہم کرنا ۔ جوائنٹ سکریٹری ( بحریہ نظام ) جناب سریندر پرساد یادو وائس چیئر مین میجر جنرل لونگ تھَن چھونگ 4. ویتنام کے نہا ترنگ میں نیشنل ٹیلی کمیونکیشن یونیورسٹی میں آرمی سافٹ ویئر پارک کے لئے بھارت کی 5 ملین امریکی ڈالر کی امداد کے لئے ہنوئی میں بھارتی سفارت خانےکے ساتھ معاہدہ ۔ سافٹ ویئر ایپلی کیشن کے شعبے میں تربیت اور سروسز کی فراہمی کے ساتھ نہا ترنگ میں ٹیلی کمیونکیشن یونیورسٹی میں آرمی سافٹ ویئر پارک کے آئی ٹی بنیادی ڈھانچے کے قیام میں سہولت ۔ ویتنام میں بھارت کے سفیر جناب پرانے ورما ریکٹر کرنل لی شوان ہُنگ 5. اقوامِ متحدہ میں قیامِ امن کے لئے بھارت اور ویتنام کے قیامِ امن کارروائیوں کے محکمے کے درمیان تعاون کے لئے اقوامِ متحدہ کے سینٹر برائے قیامِ امن میں بندوبست کا نفاذ ۔ اقوامِ متحدہ قیامِ امن کے شعبے میں تعاون کو فروغ دینے کے لئے خصوصی سرگرمیوں کی نشاندہی کرنا ۔ ایڈیشنل ڈائریکٹر جنرل ( آئی سی ) میجر جنرل انل کمار کشید ڈائریکٹر میجر جنرل ہوانگ کِم پھُنگ 6. بھارت کے ایٹمی توانائی ریگو لیٹری بورڈ ( اے ای آر بی ) اور ویتنام کی ریڈئیشن اور نیو کلیئر سیفٹی کی ایجنسی ( وی اے آر اے این ایس ) کے درمیان مفاہمت نامہ تابکاری سے تحفظ اور نیو کلیائی حفاظت کے شعبوں میں دونوں ملکوں کے ریگولیٹری اداروں کے درمیان باہمی تعاون کو فروغ دینا ۔ چیئرمین جناب جی ناگیشور راؤ ڈائریکٹر جنرل پروفیسر اینگوئین توان کھائی 7. سی ایس آئی آر – انڈین انسٹی ٹیوٹ آف پیٹرولیم اور ویتنام پیٹرولیم انسٹی ٹیوٹ کے درمیان مفاہمت نامہ ۔ پیٹرولیم سے متعلق تحقیق اور تربیت میں تعاون کو فروغ دینا ۔ ڈائریکٹر ڈاکٹر انجان رے ڈائریکٹر جناب اینگوئین آنہ دیو 8. ٹاٹا میموریل سینٹر آف انڈیا اور ویتنام نیشنل کینسر ہاسپٹل کے درمیان مفاہمت نامہ ۔ کینسر کے مریضوں کے لئے تربیت ، سائنسی تحقیق ، حفظانِ صحت کی خدمات ، تشخیص اور علاج کے شعبوں میں تبادلوں کو فروغ دینا ۔ ڈائریکٹر ڈاکٹر راجندر اے بدوے ڈائریکٹر جناب لی وان کوانگ 9. نیشنل سولر فیڈریشن آف انڈیا اور ویتنام کلین اینرجی ایسوسی ایشن کے درمیان مفاہمت نامہ ۔ بھارت اور ویتنام کی شمسی توانائی کی صنعتوں کے درمیان بہترین طریقۂ کار ، معلومات اور علم کے تبادلے کو فروغ دینا اور بھارت اور ویتنام میں شمسی بجلی کو فروغ دینے کے لئے نئے کاروباری مواقع تلاش کرنا ۔ چیئرمین جناب پرنو آر مہتا صدر جناب داؤ دُو دونگ
وزیر اعظم نے ’’ زراعت ۔ 2022 : کسانوں کی آمدنی دو گنا ‘‘ قومی کانفرنس میں شرکت کی

نئی دلّی ، 21 فروری ؍ وزیر اعظم جناب نریندر مودی نے این اے ایس سی کمپلیکس ، پوسا ، نئی دلّی میں ’’ زراعت ۔ 2022 : کسانوں کی آمدنی دو گنا ‘‘ کے موضوع پر منعقدہ قومی کانفرنس میں شرکت کی ۔ (1)پالیسی اور حکمرانی اصلاحات ، (2) زرعی تجارتی پالیسی اور برآمدات کا فروغ : مارکیٹ ڈھانچہ اور مارکیٹنگ صلاحیت ، (3) ویلیو چین اور چین مینجمنٹ ، ( 4) زراعت میں سائنس و تکنالوجی اور اسٹارٹ اپ ، ( پائیدار اور مساویانہ فروغ اور خدمات کی با صلاحیت ڈیلیوری ، ( 6) کیپٹل انویسٹمنٹ اور کسانوں کے لئے ادارہ جاتی قرضے ، ( 7 ) ، ڈیری ، مرغ پروری اورماہی پروری کے فروغ کے انجن کے طورپر لائیو اسٹاک پرموشن کے موضوعات پر مشتمل سات پریزنٹیشن اس کانفرنس میں پیش کئے گئے ۔ وزیراعظم نے ان پریزنٹیشن کی ستائش کی ۔ انہوں نے بھارت کے کسانوں خصوصاً دال کی کاشت کرنے والے کسانوں کی ستائش کی ۔ انہوں نے کہا کہ حکومت کسانوں کی آمدنی میں اضافے کے لئے متعدد اقدامات پر عمل پیرا ہے ۔ اس سلسلے میں انہوں نے چار اقدامات کا ذکر کیا جن میں لاگت میں تخفیف ، پیداوار کنندگان کو معقول قیمتوں کی یقین دہانی ، تضیع میں کمی اور آمدنی کے متبادل ذرائع شامل ہیں ۔ وزیر اعظم جناب نریندر مودی نے کہا کہ صد فیصد نیم آمیز یوریا کے باعث پیداوار میں اضافہ ہوا ہے ۔ انہوں نے کہا کہ ایک مطالعہ اس بات کا مظہر ہے کہ سوائل ہیلتھ کارڈ کی بدولت کیمیاوی کھادوں کے استعمال میں کمی واقع ہو رہی ہے اور پیداوار میں اضافہ ہو رہا ہے ۔ جناب نریندر مودی نے کہا کہ مرکزی حکومت 99 نا مکمل آبپاشی پروجیکٹوں کو مکمل کرنے کا کام کر رہی ہے ۔ انہوں نے کہا کہ ان میں سے 50 پروجیکٹ رواں سال مکمل ہونے کی توقع ہے ۔ انہوں نے کہا کہ ہر ایک پروجیکٹ مکمل ہونے کے بعد کسانوں کی اخراجاتی لاگت میں کمی آئے گی ۔انہوں نے کہا کہ اب تک 20 لاکھ ہیکٹیئر زرعی آراضی پردھان منتری کرشی سینچائی یوجنا کے تحت مائیکرو آبپاشی میں لائی گئی ہے ۔ وزیر اعظم نے کہا کہ ان سال بجٹ میں اعلان کردہ ’ آپریشن گرینس ‘ کسانوں کے لئے ٹماٹر ، آلو اور پیاز کی کاشت میں مفید ثابت ہوگا ۔ انہوں نے کہا کہ 22 ہزار گرامین ہاٹ معقول ڈھانچے کے ساتھ اپ گریڈ کئے جائیں گے اور انہیں ای ۔ نام پلیٹ فارم کے ساتھ مربوط کیا جائے گا ۔ کسانوں کو اپنی آراضی سے مارکیٹ تک 5 سے 15 کلو میٹر تک رابطے کی سہولت حاصل ہو گی ۔ وزیر اعظم نے کہا کہ کسانوں کے لئے زرعی قرضو ں کے لئے منظور شدہ رقم میں اضافہ ان کے لئے قرضہ جات کی دستیابی کو یقینی بنانے کے لئے کیا گیا ہے ۔ انہوں نے کہا کہ زرعی فضلے کو آمدنی میں تبدیل کرنے کے لئے متعدد اقدامات کئے جا رہے ہیں ۔
وزیر اعظم نے پیرالمپک کھیلوں میں شاندار کارکردگی کے لیے بھاوینا پٹیل کو مبارکباد دی

وزیر اعظم جناب نریندر مودی نے پیرالمپک کھیلوں میں شاندار کارکردگی کے لیے بھاوینا پٹیل کو مبارکباد دی اور کل ان کی کامیابی کے لیے ملک کی طرف سے مکمل حمایت ملنے کی بات کہی۔ وزیر اعظم جناب نریندر مودی نے ٹوئٹ کیا: ’’بہت بہت مبارکباد بھاوینا پٹیل! آپ نے شاندار کارکردگی کا مظاہرہ کیا۔ پورا ملک آپ کی کامیابی کے لیے دعا کر رہا ہے اور کل کے مقابلے میں بھی آپ کے ساتھ کھڑا رہے گا۔ آپ بغیر کسی دباؤ کے اپنی بہترین کارکردگی دکھائیں۔ آپ کا کھیل کا جذبہ پورے ملک کو حوصلہ بخشتا ہے۔‘‘
کابینہ نے ہندوستان اور متحدہ عرب امارات کے درمیان تعلیم کے میدان میں تعاون سے متعلق مفاہمت نامے پر دستخط کو منظوری دیدی

کابینہ نے تعلیم کے میدان میں تعاون پر ہندوستان اور متحدہ عرب امارات کے درمیان مفاہمت نامے پر دستخط کو منظوری دیدی۔ عزت مآب وزیر اعظم جناب نریندر مودی کی صدارت میں مرکزی کابینہ نے حکومت ہند کی وزارتِ تعلیم اور متحدہ عرب امارات کی تعلیم کی وزارت کے درمیان تعلیم کے میدان میں تعاون سے متعلق مفاہمت نامے پر دستخط کرنے کی منظوری دیدی۔ مفاہمت نامے کا مقصد ہندوستان اور متحدہ عرب امارات کے درمیان جاری تعلیمی تعاون کو مزید مستحکم کرنا اور باہمی مصروفیات کے دائرہ کار کو وسیع کرنا ہے۔ متحدہ عرب امارات کے ساتھ 2015 میں تعلیم کے شعبے میں ایک مفاہمت نامے پر دستخط کئے گئے تھے جس کی میعاد 2018 میں ختم ہو گئی۔ 2019 میں دونوں ممالک کے وزرائے تعلیم کے درمیان ایک میٹنگ میں متحدہ عرب امارات کی جانب سے ایک نئے مفاہمت نامے پر دستخط کرنے کی تجویز پیش کی گئی۔ نئے مفاہمت نامے میں ہندوستان کے تعلیمی ماحولیاتی نظام میں قومی تعلیمی پالیسی 2020 کے ذریعے لائی جانے والی تبدیلیوں کو شامل کیا گیا ہے۔ اس مفاہمت نامے کا مقصد ٹوئننگ، جوائنٹ ڈگری اور ڈوئل ڈگری پروگرام اور اس طرح کے دیگر شعبوں کی پیشکش کے لئے جن پر اتفاق کیا گیا ہے، معلوماتی تعلیم کے تبادلے اور ٹیکنیکل اینڈ ووکیشنل ایجوکیشن اینڈ ٹریننگ (ٹی وی ای ٹی) کے تدریسی عملے کی صلاحیت سازی کے علاوہ دونوں ممالک میں اعلیٰ تعلیمی اداروں کے درمیان تعلیمی تعاون کی سہولت کو فروغ دینا ہے۔ اس مفاہمت نامے سے تعلیمی تعاون کو پھر سے تقویت ملے گی اور ہندوستان اور متحدہ عرب امارات کے درمیان تعلیمی نقل و حرکت میں اضافہ ہوگا۔ اس کے علاوہ اس سے ان صلاحیتوں کو مشترکہ طور پر تسلیم کرنے کے رُخ پر معلومات کے تبادلے کی سہولت فراہم ہو گی۔ یہ مفاہت نامہ ٹی وی ای ٹی میں تعاون کا بھی احاطہ کرتا ہے کیونکہ متحدہ عرب امارات ہندوستانیوں کے لئے روزگار کی ایک بڑی منزل ہے۔ اس مفاہمت نامے کی میعاد دستخط کی تاریخ سے پانچ سال کی ہوگی اور فریقین کی رضامندی سے خود کار طور پر اس کی تجدید ہو جائے گی۔ ایک بار دستخط ہو جانے کے بعد یہ مفاہمت نامہ قبل ازیں 2015 میں متحدہ عرب امارات کے ساتھ دستخط کردہ مفاہمت نامے کی جگہ لے لے گا جو اس کے بعد موثر نہیں رہے گا۔
خواتین ہاکی ٹیم نے عزم مصمم کے ساتھ کھیلا اور شاندار کارکردگی کا مظاہرہ کیا

نئی دہلی50؍اگست-2021 :وزیراعظم جناب نریندر مودی نے کہا ہے کہ آج اور پورے کھیل میں ہماری خواتین ہاکی ٹیم نے عزم مصمم کے ساتھ کھیلا اور ٹوکیو اولمپک 2020 میں شاندار کارکردگی کا مظاہرہ کیا۔وزیراعظم نے یہ بھی کہا کہ انہیں ٹیم پر فخر ہے اور انہوں نے آنے والے کھیلوں اور مستقبل میں کھیلوں کی تیاری میں کوششوں کے لئے ٹیم کو نیک خواہشات پیش کیں۔ ایک ٹویٹ میں وزیراعظم نے کہا کہ ہم Tokyo2020#سے جڑی جس ایک اہم چیز کو ہمیشہ یاد رکھیں گے، وہ ہماری ہاکی ٹیم کا شاندار مظاہرہ ہے۔ آج اور پورے کھیل میں ہماری خواتین ہاکی ٹیم نے عزم مصمم کے ساتھ کھیلا اور شاندار کارکردگی کا مظاہرہ کیا۔ٹیم پر انہیں فخر ہے۔ آنے والے کھیلوں اور مستقبل میں کی جانے والی کوششوں کے لئے نیک خواہشات ۔
وزیر اعظم نےلوگوں کو ایسٹر کی موقع مبارکباد دی

نئی دہلی،21 اپریل وزیر اعظم جناب نریندر مودی نے ایسٹر کے موقع پر لوگوں کو مبارکباد دی ہے۔ وزیر اعظم نے کہا کہ ‘‘ایسٹر کی مبارکباد! خداوند یسوع مسیح کے مقدس خیالات لاکھوں لوگوں کو متاثر کرتی ہیں۔ انہوں نے کہا کہ ہمارے معاشرے کو برائیوں سے پاک کرنے اور غریبوں اور مفلسوں کے تئیں رحمدلی کا اظہار کرنے پر زور دیا۔ خدا کرے یہ خاص دن امن اور یکجہتی کے جذبہ کو فروغ دے۔’’ ۔ ۔ ۔ ۔ ۔ ۔ ۔ ۔ ۔ (م ن ۔ رض۔ را( ,
وزیراعظم نے اتراکھنڈ فاؤنڈیشن کے یوم قیام پر،  اتراکھنڈ کے عوام کو مبارکباد دی

نئیدہلی،09۔نومبر۔وزیراعظم نریندر مودی نے اتراکھنڈ کے عوام کو اتراکھنڈ فاؤنڈیشن کے یوم قیام پر مبارکباددی ہے ۔ اپنی مبارکباد کے پیغام میں وزیر اعظم نے کہا :’’ شاہراہ ترقی پرگامزن ریاست اتراکھنڈ کےعوام کو ریاست کے یوم قیام پر دلی نیک خواہشات!‘‘ م ن ۔س ش۔رم
وزیر اعظم نے جموں، کشمیر اور لداخ کے حوصلہ مند اور وسیع النظر بہنوں اور بھائیوں کو سیلوٹ کیا

نئی دلّی، 06 اگست / وزیر اعظم جناب نریندر مودی نے جموں اور کشمیر سے متعلق بل پاس کئے جانے کا خیر مقدم کرتے ہوئے کہا کہ ”یہ ہماری پارلیمانی جمہوریت میں ایک انتہائی اہم یادگاری موقع ہے۔“ وزیر اعظم ٹوئیٹ کی ایک سیریز میں پُر امید تھے کہ ”ہم ایک ساتھ ابھریں گے اور ایک ساتھ 130 کروڑ بھارتیوں کے خواب کو پورا کریں گے !۔“ انہوں نے کہا کہ ” میں جموں، کشمیر اور لداخ کے اپنے بہنوں اور بھائیوں کو ان کی حوصلہ مندی، بہادری اوروسیع النظری کے لئے سیلوٹ کرتا ہوں۔ وزیر اعظم نے مزید کہا کہ ”برسوں سے، مفاد پرست گروپوں نے جو کہ جذباتی طور پر بلیک میل کرنے میں یقین رکھتے ہیں، انہوں نے عوام کو با اختیار بنانے کی کبھی پرواہ نہیں کی۔جموں و کشمیر اب ان کے طوق سے آزاد ہے۔ ایک نئی صبح، ایکبہتر مستقبل اب ان کا انتظار کر رہا ہے۔ “ جناب نریندر مودی نے کہا کہ ”جموں، کشمیر اور لداخ سے متعلق یہ بل یک جہتی اور با اختیار بنانے کو یقینی بنائیں گے۔ یہ اقدامات نو جوانوں کو قومی دھارے میں لائیں گے اور ان کے ہنر اور صلاحیت کا مظاہرہ کرنے کے لئے انہیں بے شمار مواقع بخشیں گے۔ ان بلوں سے مقامی بنیادی ڈھانچہ یقینی طور پر بہتر ہو گا۔ ‘‘ انہوں نے لداخ کے لوگوں کو خاص طور پر مبارک باد پیش کی۔ ”یہ ایک انتہائی خوشی کا مقام ہے کہ ان کی مرکز کے زیر انتظام علاقہ قرار دیئے جانے کی ان کی دیرینہ مانگ پوری ہو گئی ہے۔ اس فیصلے سے خطے میں مجموعی طور پر خوش حالی آئے گی اور بہتر ترقیاتی سہولیات یقینی طور پر ممکن ہوں گی۔“ وزیر اعظم نے کہا کہ ”جمو ں، کشمیر اور لداخ سے متعلق کلیدی بلوں کا پاس کیا جانا عظیم رہ نماؤں کو مناسب خراج عقیدت ہے، سردار پٹیل، جنہوں نے بھارت کے اتحاد کے لئے کام کیا، ڈاکٹر بابا صاحب امبیڈکر، جن کے نظریات سے سب لوگ بخوبی واقف ہیں اور ڈاکٹر ایس پی مکھرجی، جنہوں نے بھارت کے اتحاد اور یک جہتی کے لئے اپنی جان قربان کردی۔“ انہوں نے کہا کہ ”پارلیمنٹ میں سیاسی پارٹیوں نے اس موقع پر حصہ لیا، نظریاتی اختلافات ابھرے اور بحث میں زور دار حصہ لیا، جس سے ہماری پارلیمانی جمہوریت کے فخر و افتخار میں اضافہ ہوا ہے ، اس کے لئے، میں تمام ممبران پارلیمنٹ، سیاسی پارٹیوں اور ان کے لیڈران کو مبارک باد پیش کرتا ہوں۔“ وزیر اعظم نے ایک علیحدہ ٹوئیٹ میں کہا کہ ”جموں، کشمیر اور لداخ کے لوگ اس بات پر فخر محسوس کریں گے کہ اختلافات سے ابھرے اور ان خطوں کے مستقبل پر بحث کی اور ساتھ ہی وہاں کے امن، ترقی اور خوش حالی کو یقینی بنانے کے لئے بھی۔“ انہوں نے کہا کہ ”راجیہ سبھا میں 125:61 کے تناسب سے اور لوک سبھا میں 370:70 کے تناسب کے ذریعہ وسیع پیمانے پر حمایت صاف دیکھی جاسکتی ہے۔“ انہوں نے کہا کہ ”بھارت کے نائب صدر جمہوریہ اور راجیہ سبھا کے چیئر مین ایم وینکیا نائیڈو گارو اور ساتھ ہی اسپیکر اوم برلا کوٹا جی نے دونوں ایوانوں کی کار روائی انتہائی نظم و ضبط کے ساتھ چلائی، جس کے لئے وہ تمام قوم کی جانب سے تعریف کے مستحق ہیں۔“ انہوں نے وزیر داخلہ امت شاہ کی خصوصی تعریف کی ”ہمارے وزیر داخلہ امت شاہ جی جموں و کشمیر اور لداخ لے لوگوں کی بہتر زندگی کو یقینی بنانے کے لئے مسلسل کام کر رہے ہیں۔ ان بلوں کے پاس ہونے سے ان کی عہد بستگی اور جاں فشانی صاف جھلکتی ہے۔۔ میں امت بھائی کو خاص طور سے مبارک باد دینا چاہوں گا۔“
وزیر اعظم نے اپنے جرمن ہم منصب، فیڈرل چانسلر ڈاکٹر انجیلا مرکل سے فون پر گفتگو کی

وزیر اعظم جناب نریندر مودی نے آج اپنے جرمن ہم منصب، فیڈرل چانسلر ڈاکٹر انجیلا مرکل سے فون پر گفتگو کی۔ دونوں لیڈروں نے افغانستان میں سیکورٹی کی بدلتی ہوئی صورتحال اور اس خطہ اور دنیا پر ہونے والے اس کے اثرات پر بات کی۔ انہوں نے امن و سلامتی کو برقرار رکھنے کی اہمیت پر زور دیا اور کہا کہ وہاں پھنسے لوگوں کو نکالنے کو اس وقت سب سے زیادہ ترجیح دی جانی چاہیے۔ دونوں لیڈروں نے دو طرفہ ایجنڈے سے متعلق امور پر بھی تبادلہ خیال کیا، جس میں کووڈ-19 ویکسین میں تعاون، ماحولیات اور توانائی پر توجہ مرکوز کرتے ہوئے ترقیاتی تعاون، اور تجارتی اور اقتصادی تعلقات کو مضبوط کرنے جیسے موضوعات شامل تھے۔ انہوں نے کثیر جہتی مفاد کے امور پر بھی تبادلہ خیال کیا جیسے کہ آئندہ منعقد ہونے والی سی او پی-26 کی میٹنگ اور اقوام متحدہ کی سلامتی کونسل میں سمندری سیکورٹی پر مذاکرات کو فروغ دینے کی ہندوستانی پہل۔ انہوں نے انڈو-پیسفک خطہ میں شمولیتی تعاون کو فروغ دینے کے دونوں فریقین کے درمیان موجود مشترکہ نظریات کو بھی نمایاں کیا۔
وزیر اعظم نے دولت مشترکہ 2018 کھیلوں میں بھارتی دستے کو مبارک باد دی

نئی دلّی ، 16 اپریل؍وزیر اعظم جناب نریندر مودی نے دولت مشترکہ 2018 کھیلوں میں بھارتی دستے کو مبارک باد پیش کی ہے ۔ وزیراعظم نے کہا ہے کہ ’’ دولت مشترکہ 2018 کھیلوں میں بھارتی دستے پر بھارتی کو انتہائی فخر ہے ۔ ہمارے تما م کھلاڑیوں نے بہترین کھیل کا مظاہرہ کیا اوربہت اچھا کھیلے ۔ میں میڈ ل لانے والے تمام کھلاڑیوں کو مبارک باد پیش کرتا ہوں ۔ دولت مشترکہ کھیل 2018 میں بھارت کی نمائندگی کرنے والا ہر بھارتی ہمیں تحریک و ترغیب دیتا ہے ۔ ان کے حالات زندگی بیان کرتے ہیں کہ انہوں نے کس طرح کھیلوں کے لئے اپنے آپ کو وقف کر دیا اور ہر رکاوٹ کو پار کر کے دولت مشترکہ کھیلوں میں کامیابی کی اونچائیوں کو چھو لیا ۔ میں امید کرتا ہوں کہ دولت مشترکہ کھیل 2018 میں بھارت کی کامیابی مزید نوجوانوں کو کھیلوں کی جانب راغب کرے گی اور ہر ایک کی زندگی میں چست رہنے کی اہمیت کے تئیں بیداری پیدا کرے گی ۔ وزیر اعظم نے متعدد ٹوئیٹ کے ذریعہ کہا کہ ہم حکومت کی جانب سے فٹ انڈیا موومنٹ کے لئے ہر ممکن اقدامات کر رہے ہیں ۔ ‘‘
وزیراعظم نے مختلف تہواروں پر ملک کے عوام کو مبارکباد دی ہیں

نئی دہلی۔ 14 اپریل 2018 ؛ وزیراعظم جناب نریندر مودی نے مختلف تہواروں پر ملک کے عوام کو مبارکباد پیش کی ہے۔ وزیراعظم نے کئی ٹوئیٹس کر ملک کے عوام کو کہا، ’’سبھی کو بیساکھی کی مبارکباد۔ یہ تہوار ہر کسی کی زندگی میں خوشحالی لائے۔ ہم اپنے ملک کے محنتی کسانوں کے شکر گزار ہیں جو ہمارے ملک کے لوگوں کے لیے مسلسل کام کرتے ہوئے اناج پیدا کرتے ہیں۔ ہندوستان کو اپنے تنوع پر فخر ہے جو ہمیں وراثت میں ملی ہے۔ ملک کے عوام آج مختلف تہواروں کا جشن منا رہے ہیں۔ ان خاص موقعوں پر سبھی کو مبارکباد۔ پوتھنڈو (تمل ناڈو کا نیا سال) کے خاص موقعے پر تمل لوگوں کو مبارکباد۔ میں دعا کرتا ہوں کہ آنے والے سال میں آپ کی سبھی نیک خواہشات پوری ہوں۔ ویشو کی مبارکباد۔ نیا سال آپ سبھی کی زندگی میں نئی امید، اچھی صحت اور خوشحالی لائے اس کے لیے میں دعا گو ہوں۔ بیساکھ کے مبارک موقعے پر سبھی بنگالیوں کو مبارکباد۔ نیا سال آپ سبھی کی زندگی میں امن، خوشحالی لے کر آئے۔ سبھو نبو برسو۔ بوہگ بیہو کے موقعے پر آسام کے بہنوں اور بھائیوں کو مبارکباد۔ یہ تہوار توانائی اور خوشحالی سے متعلق ہے، یہ مبارک دن ہمارے سماج میں خوشی اور اچھی صحت لے کر آئے۔ پوری دنیا میں پھیلے اڈیشہ کے دوستوں کو مہا ویشوبا سنکرانتی پر مبارکباد۔ آپ کا آنے والا سال بہت اچھا ہو۔ ہمیں اڈیشہ کی ئی ثقافت پر فخر ہے۔‘‘
وزیر اعظم نے اتر پردیش کے سدھارتھ نگر میں سڑک حادثے میں جانوں کے اتلاف پر تعزیت کا اظہار کیا

وزیر اعظم جناب نریندر مودی نے اتر پردیش کے سدھارتھ نگر ضلع میں سڑک حادثے میں ہونے والے جانوں کے اتلاف پر گہرے رنج و غم کا اظہار کیا ہے۔ جناب مودی نے اتر پردیش کے سدھارتھ نگر میں سڑک حادثے کے متاثرین کے لئے ،وزیر اعظم کے قومی ریلیف فنڈ ( پی ایم این آر ایف ) سے نقد امداد کا اعلان کیا ہے۔ وزیر اعظم کے دفتر نے ٹویٹ کیا؛ ’’ اتر پردیش کے سدھارتھ نگر میں ہوا سڑک حادثہ انتہائی تکلیف دہ ہے۔ میری تمام ہمدردیاں متاثرین کے خاندانوں کے ساتھ ہیں ۔ ایشور انہیں ، اس عظیم دکھ کو سہنے کی قوت عطا کرے ۔ اس کے ساتھ ہی میں سبھی زخمیوں کی جلد صحت یابی کے لئے دعا کرتا ہوں: PM @ narendramodi ‘‘ ۔ ’’ وزیراعظم نے اتر پردیش کے سدھارتھ نگر میں ہونے والے حادثے میں جان گنوانے والے ہر فرد کے لواحقین کو پی ایم این آر ایف کی طرف سے 2 لاکھ روپئے کی نقد امداد کا اعلان کیا ہے اور ہر زخمی کو 50,000 روپے دیئے جائیں گے۔ ‘‘ ۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔ ( ش ح ۔ و ا ۔ ع ا )
کابینہ نے  اڈیشہ کے جھرسا گڈا ہوائی اڈہ کا نیا نام ویر سریندر سائی ہوائی اڈہ کرنے کو منظوری دی

نئی دہلی، 1نومبر 2018/وزیراعظم جناب نریندر مودی کی قیادت میں مرکزی کابینہ نے اڈیشہ کے جھرسا گڈا ہوائی اڈہ کا نام ویر سریندر سائی ہوائی اڈہ جھرسا گڈا کرنے کو منظوری دے دی ہے۔ فائدے:۔ ویر سریندر سائی اڈیشہ کے جانے مانے مجاہد آزادی ہیں ، جھرسا گڈا ہوائی اڈہ کو نیا نام دینے سے اڈیشہ سرکار کی طویل عرصہ سے جاری مانگ پوری ہوگی جو مقامی لوگوں کے جذبات کے عین مطابق ہے۔ یہ قدم ریاست سے جڑے معزز شخصیتوں کے تئیں خراج عقیدت ہوگی۔ ۔۔۔۔۔۔۔۔۔۔۔ م ن۔ ح ا ۔ ج۔
وزیراعظم نے پنڈٖت جواہر لعل نہرو کو ان کے یوم پیدائش پر خراج عقیدت پیش کیا

نئی دلّی ،14 نومبر، 2021/ وزیراعظم جناب نریندر مودی نے بھارت کے پہلے وزیراعظم پنڈت جواہر نہرو کو ان کے یوم پیدائش پر خراج عقیدت پیش کیا ہے۔ وزیراعظم نے اپنے ایک ٹوئیٹ میں کہا۔ ’’پنڈت جواہر لعل نہرو جی کو ان کی یوم پیدائش پرخراج عقیدت‘‘ (Tweet)